Git Merge téma

Ágak egyesítése.

Git merge

A merge parancs lehetővé teszi önálló fejlesztési ágak integrálását egy ágazatba. A parancs használata során annak a branch-nek a nevét kell megadni, amelyet a jelenleg aktív ágba szükséges integrálni. Tehát a merge paranccsal másik ág integrálása történik az aktuális ágba. **A merge is egy commit.**

git merge <branch\_neve>

stash

A stash parancs biztosítja a working directory változtatásainak ideiglenes elmentését egy biztonságos helyre. Erre akkor lehet szükség, amikor pl. branch-váltás történik. Egyik ágról a másikra csak úgy lehet átváltani, hogy ha a working directory „tiszta”, tehát vagy nem történtek változtatások, vagy a változtatások már commit-elve lettek. A másik branchre történő átállás előtt először a módosításokat stash-elni kell – ha a fejlesztő nem szándékozik még commit-olni –, majd ezután engedélyezett a checkout parancs futtatása. Stash-elés nélkül a Git hibát ad a folyamatra.

A még nem snapshot-olt módosítások ideiglenes eltárolása:

git stash

A még nem snapshot-olt módosítások ideiglenes eltárolása ’message’ néven:

git stash save ”message”

Ideiglenesen eltárolt változtatások listázása:

git stash list

A stash@{1} módosítások visszaállítása a working directory-ba:

git stash apply stash@{1}

A legutolsó mentett stash állapot visszaállítása:

git stash pop

Dokumentáció:

[Git merge](https://git-scm.com/docs/git-merge)

Önálló feladatok

* Az előzőleg létrehozott branch pillanatnyi állapotát merge -eld vissza a master branch -be.